Държавен вестник, бр. 39, 2007 г., стр. 10

С Т Р .  10
Д Ъ Р Ж А В Е Н   В Е С Т Н И К
Б Р О Й  39
(2) Комисията за защита на потребителите
уведомява незабавно, но не по-късно от два ра-
ботни дни от датата на уведомяването по ал. 1,
координиращите органи на държавите—членки
на Европейския съюз, и Европейската комисия
и заличава информацията от базата данни в срок
7 дни от получаване на уведомлението по ал. 1.
(3) Когато контролният орган по чл. 1, ал. 2,
т. 1, до който е отправено искане по чл. 5 или
7, уведоми Комисията за защита на потреби-
телите, че дадено нарушение на европейското
законодателство по смисъла на Регламент
2006/2004/ЕО на територията на Европейска-
та общност е преустановено, Комисията за
защита на потребителите уведомява Европейс-
ката комисия незабавно, но не по-късно от
два работни дни от датата на уведомяването.
В този случай съхранените данни, свързани с
нарушението, се заличават от базата данни
по чл. 26 пет години след извършване на уве-
домяването.
Допълнителна разпоредба
§ 1. По смисъла на наредбата: “Нарушение
на законодателството на Европейската общност
по смисъла на Регламент 2006/2004/ЕО” е всяко
действие или бездействие, което уврежда или е
възможно да увреди колективните интереси на
потребителите в една или повече държави—
членки на Европейския съюз, различни от тази,
в която е извършено, или от държавата, в която
е установен търговецът или в която се намират
доказателствата, свързани с действието или с
бездействието, и което противоречи на изиск-
ванията на някой от следните актове на Евро-
пейската общност:
1. Директива 84/450/ЕИО на Съвета за заб-
луждаваща реклама;
2. Директива 85/577/ЕИО на Съвета за дого-
ворите извън търговския обект;
3. Директива 87/102/ЕИО на Съвета за пот-
ребителския кредит;
4. Директива 93/13/ЕИО на Съвета относно
неравноправните клаузи, включени в потреби-
телските договори;
5. Директива 94/47/ЕО на Европейския пар-
ламент и на Съвета за придобиване право на
ползване на недвижим имот за определен пери-
од от време;
6. Директива 97/7/ЕО на Европейския пар-
ламент и на Съвета за  договори от разстояние;
7. Директива 97/55/ЕО на Европейския пар-
ламент и на Съвета относно сравнителната
реклама;
8. Директива 98/6/ЕО на Европейския пар-
ламент и на Съвета относно защитата на потре-
бителите при обозначаването на цените на сто-
ките, предлагани на потребителя;
9. Директива 99/44/ЕО на Европейския пар-
ламент и на Съвета за продажбата на стоки и
свързаните с тях гаранции;
10. Директива 90/314/ЕИО на Съвета за ту-
ристически пътувания с обща цена;
11. Директива 2002/65/ЕИО на Европейския
парламент и на Съвета за продажба от разсто-
яние на финансови услуги;
12. Директива 2000/31/ЕО на Европейския
парламент и на Съвета за услугите на информа-
ционното общество и електронната търговия;
13. Директива 89/552/ЕИО на Съвета за из-
вършване на телевизионна дейност;
14. Директива 2001/83/ЕО на Европейския
парламент и на Съвета за утвърждаване на
Кодекс на общността относно лекарствените
продукти за хуманна употреба, изменена с Ди-
ректива 2004/27/ЕО на Европейския парламент
и на Съвета относно Кодекс на Европейската
общност относно лекарствата, предназначени
за човешка употреба;
15. Регламент 261/2004/ЕО на Европейския
парламент и на Съвета относно създаване на
общи правила за обезщетяване и помощ на
пътници при отказан достъп на борда на въз-
духоплавателното средство и отмяна или го-
лямо закъснение на полети и отмяна на Рег-
ламент 295/91/ЕИО.
Заключителна разпоредба
§ 2.  Наредбата се приема на основание чл. 68а,
ал. 3 от Закона за защита на потребителите.
21248
ПОСТАНОВЛЕНИЕ № 105
ОТ 8 МАЙ 2007 Г. 
за изменение и допълнение на Тарифата за
таксите, които се събират в системата на Ми-
нистерството на околната среда и водите, одоб-
рена с Постановление № 253 на Министерския
съвет от 2004 г. (обн., ДВ, бр. 86 от 2004 г.; изм.
и доп., бр. 22 от 2006 г. и бр. 20 от 2007 г.)
МИНИСТЕРСКИЯТ СЪВЕТ
П О С Т А Н О В И :
Параграф единствен. Създава се чл. 6в:
“Чл. 6в. За вписване в Националния регис-
тър за отчитане на издаването, притежаването,
предаването, прехвърлянето и отмяната на кво-
ти за емисии на парникови газове се събира такса
в зависимост от количеството квоти, които се
разпределят чрез Националния план за разпре-
деление на квоти за емисии на парникови газо-
ве, както следва:
1. за инсталации, получаващи до 25 000 кво-
ти годишно—50 лв. на година;
2. за инсталации, получаващи 25 000 и по-
вече квоти годишно—по 0,004 лв. на квота на
година;
3. за юридически и физически лица, които не
участват в разпределението—100 лв. на година.”
За министър-председател:
Ивайло Калфин
Главен секретар на Министерския съвет:
Севдалин Мавров
21249